༄༅། །དཔལ་འཁོར་ལོ་སྡོམ་པའི་སྒྲུབ་ཐབས་ཀྱི་འགྲེལ་པ་འཁྲུལ་པ་སྤོང་བར་བྱེད་པ་བཞུགས་སོ།།
391

བདེ་མཆོག་ཆསོ་སྐོར་
அ
།ན་མཿཤྲཱི་ཙཀྲ་སཾ་ཝ་རཱ་ཡ། དཔལ་འཁོར་ལོ་སྡོམ་པའི་སྒྲུབ་ཐབས་ཀྱི་འགྲེལ་པ་འཁྲུལ་པ་སྤོང་བར་བྱེད་པ་ཞེས་བྱ་བ། བླ་མ་དཔལ་ཧེ་རུ་ཀ་ལ་ཕྱག་འཚལ་
ལོ། །སྣ་ཚོགས་སྒྱུ་མའི་སྤྲོས་པ་ཀུན། །སྤྲོས་མེད་འོད་གསལ་དུ་སྡོམ་པའི། །གཉིས་སུ་མེད་པའི་ཡེ་ཤེས་དཔལ། །ཧེ་རུ་ཀ་ལ་ཕྱག་འཚལ་ནས། །དེ་ཉིད་སྒྲུབ་པར་བྱེད་པའི་
ཐབས། །སྤྱོད་པའི་རྡོ་རྗེས་མཛད་པའི་གཞུང༌། །མ་རྟོགས་འཁྲུལ་པའི་དྲི་མས་བསླད། །དེ་ཡི་ཉེས་པ་སྤང་ཕྱིར་དང༌། །རྒྱུད་ལུང་གྲུབ་ཐོབ་དགོངས་པ་བཞིན། །འགྲོ་ལ་གསལ་བར་
བསྟན་པའི་ཕྱིར། །དཀའ་འགྲེལ་འཁྲུལ་སྤོང་བཤད་པར་བྱ། །གཟུར་གནས་བློ་ལྡན་སྤྲོ་བས་ཉོན། །འདིར་མགོན་པོ་མངོན་པར་འབྱུང་བའི་རྒྱུད་དང༌། དུས་ཀྱི་འཁོར་ལོའི་རྒྱུད་ཕྱི་མ་ལས་
392

གཉིས་
།ལུང་བསྟན་པའི་གྲུབ་ཐོབ་ཆེན་པོ་ནག་པོ་སྤྱོད་པ་པས་མཛད་པའི་འཁོར་ལོ་སྡོམ་པའི་སྒྲུབ་ཐབས་ཀྱི་གཞུང་འདི་ལ། བསྟན་བཅོས་བརྩམ་པའི་ཕྱིར་མཆོད་བརྗོད་
བཤད་པར་དམ་བཅའ་དང་། བསྟན་བཅོས་དངོས་ཀྱི་དོན་གཉིས་ལས། དང་པོ་ལ། མཆོད་པར་བརྗོད་པ་དང༌། བརྩམ་པར་དམ་བཅའ་བ་གཉིས་ཀྱི་དང་པོ་ནི། དམ་པའི་ཆོས་སྤྱོད་པ་
བྱས་པས་སློབ་དཔོན་རང་ཉིད་དམ་པར་ཤེས་པ་དང༌། དམ་པར་ཤེས་པའི་ཚིག་ལ་གཞན་འཇུག་པ་དང༌། དཔལ་ཧེ་རུ་ཀ་ལ་དྲང་ངེས་ཀྱི་ཕྱག་བྱས་པས་བསོད་ནམས་དང་ཡེ་ཤེས་ཀྱི་ཚོགས་
བསགས་པས་རྩོམ་པའི་བར་ཆད་ཞི་ནས་རྩོམ་པ་མཐར་ཕྱིན་པར་འགྱུར་བ་དང༌། གཞན་ལ་ཡང་ཚུལ་དེ་ལྟ་བུ་ལ་བསླབ་པའི་དོན་དུ་མཆོད་བརྗོད་སྨོས་སོ། །འདིར་བསྡུས་པའི་དོན་ནི་
393

བསྟོད་པ་དང༌། ཕྱག་འཚལ་བ་གཉིས་སོ། །ཚིག་གི་དོན་ནི། བྱ་བའི་ངོ་བོ་ཕྱག་འཚལ། ཞེས་ཁྱད་པར་གྱི་གཞིའོ། །བྱེད་པ་པོ་གང་གིས་ན། སློབ་དཔོན་ནག་པོ་སྤྱོད་པ་པས། ལས་གང་ལ་ན། ཡི་དྭགས་གདན་ལ་
བཞུགས་ཞེས་པ་ནས། ཧེ་རུ་ཀ་ཞེས་པ་ལ་ཞེས་པའི་བར་ཏེ། དེ་ཡང་དྲག་པོ་དབང་ཕྱུག་ཆེན་པོ་ལྷའི་ལྷ་ཞེས་ང་རྒྱལ་དང་རློམ་པ་ཆེ་བས་དེའི་ང་རྒྱལ་གཞོམ་པའི་ཕྱིར། ཡི་དྭགས་ཞེས་སྨད་པའི་ཚིག་སྨོས་ཏེ། དེ་ཉིད་བསྡུས་
པར། ཀྱེ་ལུས་སྲུལ་པོ་མིའི་ཤ་ཟ་བ་པོ་ཞེས་གསུངས་ཤིང༌། རྡོ་རྗེ་རྩེ་མོ་ལས་ཀྱང༌། ལུས་སྲུལ་པོ་ནི་དྲག་པོ་ཆེ། །ཞེས་གསུངས་པས། ཡི་དྭགས་ཞེས་སྨོས་ཏེ། ས་བོན་ཨོཾ་ལས་སྐྱེས་པའི་དྲག་པོ་འཇིགས་བྱེད་མདོག་མཐིང་
ནག ཞལ་གཅིག་པ་སྤྱན་གསུམ་པ། ཕྱག་བཞིའི་དང་པོ་གཉིས་ཐལ་མོ་སྦྱར་བ། འོག་མ་གཉིས་ཀྱིས་ཌཱ་མ་རུ་དང་རལ་གྲི་འཛིན་པ། ཕྱག་རྒྱ་ལྔ་དང་ལྡན་པ། གཡོན་ངོས་སུ་གན་རྐྱལ་དུ་སྒྱེལ་བའི་འགྲམ་པ་གཡས་འོག་ཏུ་ཚོ་
བཅུག་པའི་རྣ་བ་གཡོན་པའི་སྟེང་ནས་ཞབས་གཡོན་བསྐུམ་པས་བརྫིས་པ། དེ་དངོས་སུ་སྨོས་པའི་ཤུགས་ལ། དེའི་ཆུང་མ་དུས་མཚན་མ་ཧྲཱིཿལས་སྐྱེས་པའི་སྐུ་མདོག་དམར་མོ་ཞལ་གཅིག་སྤྱན་གསུམ་ཕྱག་བཞི་མ། དང་པོ་
གཉིས་ཐལ་མོ་སྦྱར་བ། འོག་མ་གཉིས་ཐོད་པ་དང་ཁ་ཊཱཾ་ག་འཛིན་པ། ཕྱག་རྒྱ་ལྔ་དང་ལྡན་པ། གཡས་སུ་གན་རྐྱལ་དུ་བསྒྱེལ་བའི་ནུ་མ་རྒྱས་པའི་སྟེང་ནས་ཞབས་གཡས་བརྐྱང་བས་མནན་པའི་ཚུལ་གྱིས་གདན་ལ་བཞུགས་
བདེ་མཆོག་ཆསོ་སྐོར་

আ
།པའོ། །འདིའི་སྐུ་མདོག་ཕྱག་མཚན་བི་བྷུ་ཏི་ཙནྡྲས་བཤད་ཅིང༌། ཤྲནྡྷ་ཀ་རས་འབད་རྩོལ་མེད་པར་གཡོན་པའི་ཞབས་ཀྱིས་གན་རྐྱལ་དུ་མནན་པ་ཡིན་ནོ་ཞེས་གསུངས་སོ། །འདི་ལ་མངའ་བདག་མཻ་
ཏྲི་པས། སྒྲུབ་ཐབས་ཆ་གཉིས་སུ། འཇིགས་བྱེད་དང་དུས་མཚན་མགསུམ་འོ་དཔྲལ་བ་དང་ནུ་མར་ཞབས་གཡས་བརྐྱང་བས་མནན་ཅིང་ཞེས་བཤད་པ་དང༌། རྒྱ་གར་ཕྱག་ན་རྡོ་རྗེས་འཇིགས་བྱེད་དང་དུས་མཚན་མའི་རྣ་བ་
གཡས་པ་དང༌། ཨུ་མའི་ནུ་མར་གཡོན་བརྐྱང་བས་མནན་ཞེས་པ་དང༌། རྗེ་བཙུན་པས་འཇིགས་བྱེད་ནག་པོ་ལག་པ་བཞི་པ་གཡས་གྲི་གུག་དང་རྩེ་གསུམ། གཡོན་ཐོད་པ་དང་ཁ་ཊཱཾ་ག་བསྣམས་པ། ཁ་བུབ་ལྟག་ཆག་ཏུ་བསྒྱེལ་
༈བའི་མགོ་བོ་སྙིང་གའི་ཐད་ཀའི་རྒྱབ་ཏུ་བལྟབ་པའི་གདོང་པ་བརྫིས་པ། ཞབས་གཡས་བརྐྱང་བས་དུས་མཚན་མ་དམར་མོ་གྲི་གུག་དང་ཐོད་པ་འཛིན་པ། གན་རྐྱལ་དུ་སྒྱེལ་བའི་ཆྀགས་པའི་གནས་ལྟོ་བ་དང་སྐྱེ་གནས་མནན་པ་
ཞེས་གསུངས་པའི་ཕྱག་མཚན་ནི། རྒྱུད་འགྲེལ་སྒྲུབ་ཐབས་སོགས་ན་འདུག་པ་མ་མཐོང་ལ། ཞབས་ཀྱིས་གནོན་ལུགས་ནི་དབང་ཕྱུག་གི་རྣ་བ་གཡོན་པ་དང་ཨུ་མའི་ནུ་མ་གནོན་པ་ཡིན་ཏེ། གཉིས་མེད་རྡོ་རྗེས་མཛད་པའི་སྒྲུབ་
ཐབས་ལས། སྲིད་པ་དང་མྱ་ངན་ལས་འདས་པའི་རང་བཞིན། འཇིགས་བྱེད་དང་དུས་མཚན་མོའི་མགོ་བོའི་རྣ་བ་གཡོན་པ་དང་ནུ་མ་གཡས་བརྐྱང་བའི་ཞབས་ཀྱིས་མནན་པར་བསྒོམ་མོ་ཞེས་བཤད་ཅིང༌། རྩེ་མོ་ལྀས་

ཀྱང་། དེས་ནི་རྐང་པ་གཡོན་པ་ཡིས། །དབང་ཕྱུག་ཆེན་པོ་མནན་བྱས་ནས། །གཡས་པས་ལྷ་མོ་ཨུ་མ་ཡི། །ནུ་མ་དག་གི་བར་དུ་བཙིར། །ཞེས་གསུངས་ཤིང༌། དེ་ཉིད་བསྡུས་པར། དབང་ཕྱུག་དེ་ཡི་མགོ་བོ་ལ། ཕྱག་ན་
རྡོ་རྗེའི་ཞབས་ཀྱིས་མནན་པའི་རྗེས་སུ། ཟླ་བ་ཕྱེད་པ་གནས་པར་གྱུར་ཏེ་གཡོན་ལོགས་ན་འདུག་གོ། །ཞེས་ཞབས་ཀྱིས་རྣ་བ་གཡོན་པའི་སྟེང་དུ་མནན་པས་དེའི་ཤུལ་དུ་ཟླ་ཕྱེད་བྱུང་བས་རྣ་བ་གཡོན་པའི་སྟེང་དུ་ཟླ་ཕྱེད་ཀྱིས་བརྒྱན་
པར་བཤད་པའི་ཕྱིར་རོ། །མངོན་བརྗོད་བླ་མ་ལས། འཇིགས་བྱེད་དང་ནི་དུས་མཚན་གྱི། །མགོ་ལ་གཡས་བརྐྱང་མནན་པས་བཞུགས། །ཞེས་པ་ནི་ནུ་མ་གནོན་པའི་ཞབས་ཀྱིས་མགོ་བོའི་ཆ་ཡང་གནོན་པ་ལ་དགོངས་སོ། །ཨུ་
མ་ཁ་སྦུབ་ཏུ་གནོན་པར་བཤད་པའང་སྐབས་དེའི་ཁྱད་ཆོས་ཡིན་ནོ། །ཇོ་བོ་ཆེན་པོ་རྗེས། དབང་ཕྱུག་མ་ཤི་བར་འདོད་པ་ནི་མི་འཐད་དེ། བཅོམ་ལྡན་འདས་ཀྱི་ཞབས་ཀྱིས་མནན་མ་ཐག་ཏུ་ཤི་ནས། འོག་ཕྱོགས་ཐལ་བས་ཚོ
གཡོགས་པའི་འཇིག་རྟེན་དུ་སངས་རྒྱས་ཐལ་བའི་དབང་པོ་ཞེས་བྱ་བར་སངས་རྒྱས་པར་བཤད་དེ། རྩེ་མོར། ཕྱག་ན་རྡོ་རྗེའི་ཞབས་དག་གིས། །རེག་པས་དབང་ཕྱུག་ཆེན་པོ་ནི། །ས་ཆེན་པོ་ནི་ཡང་དག་ཐོབ། །ཏིང་ངེ་འཛིན་
དང་གཟུངས་དེ་བཞིན། །ཐ་མལ་པ་ཡི་ལུས་བོར་ནས། །རྡོ་རྗེ་འཛིན་ལ་ཕུལ་བར་གྱུར། །ལྷ་ཆེན་འདི་ནས་ཤི་འཕོས་ནས། །ཤི་ཞིང་ལུས་ནི་བོར་ནས་སུ། །གངྒཱ་སུམ་ཅུ་རྩ་གཉིས་ཀྱི། །བྱེ་སྙེད་སངས་རྒྱས་ཞིང་དང་

مه
আ
།མཉམ། །ཐལ་བས་གཡོགས་པའི་གནས་ཞེས་པ། །སངས་རྒྱས་ཞིང་ནི་ཡིད་འོང་བ། །དེ་རུ་སོང་ནས་ལྷ་ཆེན་པོ། །སངས་རྒྱས་འབྱུང་བའང་བསྟན་པར་གྱུར། །ཐལ་བའི་དབང་ཕྱུག་སྒྲ་དབྱངས
ཅན། །དེ་བཞིན་གཤེགས་པ་དེར་གནས་གྱུར། །དེ་ནས་ཤི་བའི་ལུས་དེ་ཡིས། །ཆེད་དུ་བརྗོད་པ་ཡང་དག་བྱུང༌། །ཞེས་བཤད་པའི་ཕྱིར། དབང་ཕྱུག་ཆེན་པོ་ནི་ཤི་བ་དང༌། ཨུ་མ་ནི་གསོན་པོའི་ཚུལ་ལོ། །དེ་གཉིས་རྟག་ཆད་
དང་འཁོར་འདས་ཀྱི་མཐའ་སྤངས་ཤིང༌། ཞེ་སྡང་དང་འདོད་ཆགས་འདུལ་བའོ། །མངོན་བརྗོད་བླ་མ་ལས་ཀྱང༌། འཇིགས་བྱེད་དང་ནི་དུས་མཚན་དག །སྲེད་དང་སྡང་བ་ཞབས་ཀྱིས་གནོན། །ཞེས་དང༌། རྣམ་པར་རྟོག་པ་
* འཇིགས་བྱེད་དང༌། །སྲེད་དང་ཕྲག་དོག་དུས་མཚན་ཉིད། །ཞབས་ཀྱི་འོག་ཏུ་གནོན་པར་མཛད། །ཅེས་དང་། ལྭ་བ་པས། རྟག་དང་ཆད་པའི་རྣམ་རྟོག་གིས། །འཇིགས་བྱེད་དུས་མཚན་འོག་ཏུ་བྱས། །ཞེས་སོ། །ཞལ་བཞི་གི
པོ་ཀུན་ལ་ར་ས་ནཱ་ལུས་དག་པ་གཡས་པའི་རྩ། ལ་ལཱ་ན་ངག་དག་པ་གཡོན་པའི་རྩ། ཨ་ཝ་དྷཱུ་ཏཱི་གཉིས་སུ་མེད་པའི་སེམས་དག་པའི་...རྩ་གསུམ་དག་པ་ དབུས་མའི་སྤྱན་གསུམ་མངའ་བ། འདོད་ཆགས་རྣམ་པར་དག་པས་སྐུ་
མདོག་ཤིན་ཏུ་དམར་བ་རྡོ་རྗེ་གཉིས་སུ་མེད་པའི་ཡེ་ཤེས་ཀྱིས་རྟག་ཏུ་སྡིག་པ་འཇོམས་པ། འདོད་ཆགས་དམན་པ་སྦྱོང་བས་ན་ཕག་མོ་སྟེ། ལངྐ་རྒྱལ་བ་བཟང་པོས། རྡོ་རྗེ་ཡེ་ཤེས་དབྱེར་མེད་ཕྱིར། །རྟག་ཏུ་སྡིག་པ་འཇོམས་པ་

དང༌། །གང་ཞིག་འདོད་ཆགས་དམན་སྦྱོང་བ། །རྡོ་རྗེ་སྔོན་སོང་ཕག་མོའོ། །ཞེས་སོ། །ཡང་ན་ཕག་མོའི་སྐད་དོད་ཝཱ་ར་ཧཱི་ཞེས་པའི་ཝཱ་ནི། ཝཱཀ་སྟེ་ངག་ཡིན་ལ། ངག་གི་ཡུལ་ལས་འདས་པ། ར་ནི་ར་ཧི་ཏ་བྲལ་བའམ་
སྤངས་པ་སྟེ། དྲི་མ་ཐམས་ཅད་རྣམ་པར་སྤངས་པ། ཧ་ནི་ངེས་པའི་ཚིག་གི་ཚུལ་གྱིས་ཧེ་རུ་རྒྱུ་སྟེ། རྒྱུ་ཐམས་ཅད་སྤངས་པའི་སྟོང་པ་ཉིད་ལ། ཕག་མོའི་སྒྲར་བརྗོད་དེ། ནག་པོ་པས་སྡོམ་པ་བཤད་པར། ཝཱ་ཀའི་སྒྲ་ནི་ངག་
ལས་འདས། །ར་ནི་དྲི་མ་རྣམ་པར་སྤངས། །ཧེ་ནི་རྒྱུ་ནི་རྣམ་འཇིགས་པ། །ཕག་མོའི་སྒྲར་ནི་རབ་ཏུ་གྲགས། །ཞེས་སོ། །དེའི་ལུས་ལ་སྟེ་སྐུ་ལ། རྩ་བའི་ཕྱག་གཉིས་ཀྱིས་འཁྱུད་པ་སྟོང་པ་ཉིད་ལ་གཉིས་སུ་མེད་པའི་སེམས་
སྙིང་རྗེ་ཆེན་པོས་འཁྱུད་པའོ། །རྩ་བའི་ཕྱག་ལས་གཞན་པའི་ཕྱག་གཉིས་པ་དག་གིས་ལྷ་དབང་ཕྱུག་ཆེན་པོའི་བུ་ཚོགས་བདག་གླང་པོ་ཆེའི་གཟུགས་སུ་གནས་པ། འཕྲལ་ལ་བཤུས་པ་སྟེ། གསར་དུ་བཤུས་མ་ཐག་པའི་ལྤགས་
པ་དཀར་པོ་ཁྲག་དང་བཅས་པ་ཕྱག་གཡས་པས་གླང་པོ་ཆེའི་ལག་པ་གཡོན་པ་དང༌། ཕྱག་གཡོན་པས་རྐང་པ་གཡོན་པ་བཟུང་སྟེ། སྡིགས་མཛུབ་དང་བཅས་པའི་ཕྱག་གིས་རྒྱབ་ཏུ་བརྒྱངས་ཏེ་འཛིན་པའི་སྡིགས་མཛུབ་ཀྱི་རྩེ་
གཉིས་སྨིན་མ་དང་མཉམ་པར། རྩ་རྒྱུད་འགྲེལ་པ་གཉིས་མེད་རྡོ་རྗེས་བྱས་པ་ནས་བཤད། དེ་ནི་གཏི་མུག་བཅོམ་ནས་ཟབ་ཅིང་རྒྱ་ཆེ་བའི་ཡེ་ཤེས་བརྙེས་པས། སྲིད་ཞིའི་སྡུག་བསྔལ་ལས་སྐྱོབ་པའི་བསིལ་གྲིབ་ཀྱིས་ཚིམ་པར་
398
་ལྤགས་ཆོོ
བདེ་མཆོག་ཆསོ་སྐོར་

আ
།བྱེད་པའི་དོན་ནོ། །ཕྱག་བཞིའི་ལྷག་མ་གཡོན་པའི་ཕྱག་བཞི་རྣམས་ཀྱི་གསུམ་པས་ཁ་ཊཱཾ་ག་ཞེས་པ་ཁ་ཊཱཾ་ཁྲི། ཨཾ་ག་ཡན་ལག་སྟེ། ཁྲིའི་ཡན་ལག་ཅེས་པར་འགྱུར་ཏེ། དོན་མངོན་བརྗོད་བླ་
མར། མཆོད་ཕྱིར་ཐོགས་དང་འབྲེལ་བའི་རྡོ་རྗེ་ཁ་ཊཱཾ་ག སྟེང་དུ་རྩེ་མོ་ལྔ་པའི་རྡོ་རྗེ་རབ་ཏུ་འཇིགས་པ་རྡོ་རྗེ་དྲིལ་བུ་རབ་ཏུ་འཕྱང་ཞིང༌། སྣ་ཚོགས་པའི་བ་དན་རབ་ཏུ་དཔྱངས་པ། དབུས་སུ་སྣ་ཚོགས་རྡོ་རྗེས་མཚན་པ། འོག་ཏུ
རྡོ་རྗེ་རྩེ་གཅིག་པ་ཞེས་གསུངས་ཤིང༌། _ཨུ་མ་པ་ཏིཾ་ཏ་ཏྲས་མཛད་པའི་ཕག་མོའི་སྒྲུབ་ཐབས་སུ། ཐུར་དུ་རྩེ་གཅིག་པ་གྱེན་དུ་རྩེ་ལྔར་ཡོད་པ། ནག་པོ་ཡུ་བ་དང་བཅས་པ། སྐམ་པོ་དང་རློན་པའི་མགོ་བོ་དང༌། སྣ་ཚོགས་རྡོ་རྗེ་
དང༌། གསེར་གྱི་བུམ་པའི་རྩ་བ་ནས་ཐོན་པ་གཡེར་ཁའི་སྒྲ་དང་བཅས་པའི་སྣ་ཚོགས་ཀྱི་བ་དན་དང་ལྡན་པས་མཛེས་པར་བྱས་པའི་ཁ་ཊཱཾ་ག་ཞེས་བཤད་ཅིང༌། འདི་དང་ཤེས་རབ་སྣང་བའི་སྒྲུབ་ཐབས་ཞང་འགྱུར་ན། མགོ་བོ་རློན་ཆི
པའི་ཁྱད་མ་ཕྱེ་ཞིང༌། སྣ་ཚོགས་རྡོ་རྗེའི་འོག་ཏུ་བུམ་པ་བྱས། འགྱུར་གཞན་གྱི་ཕག་མོ་ཤེས་རབ་སྣང་བའི་སྒྲུབ་ཐབས་སུ། དབྱུག་པ་དཀར་པོ་རྩེ་མོར་རྡོ་རྗེ་རྩེ་ལྔ་པ། དེའི་འོག་ཏུ་མི་མགོ་སྐམ་པོ་དང་རྙིང་པ་དང་གསར་པ་རློན་
པ་དང༌། དེའི་འོག་ཏུ་སྣ་ཚོགས་རྡོ་རྗེ། དེའི་འོག་ཏུ་གསེར་གྱི་བུམ་པ། དེ་མན་ཆད་དབྱུག་པ་སྒྲ་དང་བཅས་པའི་དྲིལ་བུ་གཡེར་ཁས་བརྒྱན་པ། བ་དན་སྣ་ཚོགས་ཀྱིས་མཛེས་པར་བྱས་པ་ཞེས་བཤད་ལ། བི་བྷུ་ཏི་ཙནྡྲས། བྱང་

བདེ་མཆོག་ཆསོ་སྐོར་
ཆུབ་ཀྱི་སེམས་ཀྱི་རང་བཞིན་དཀར་པོ་དང༌། སྐུ་གསུང་ཐུགས་རྣམ་པར་དག་པས་དཀར་པོ། དམར་པོ། ནག་པོའི་མགོ་བོ་གསུམ་དང་ལྡན་པའི་ཁ་ཊཱཾ་གའོ། །ཞེས་བཤད་པའི་མཚན་ཉིད་དང་ལྡན་པའི་ཁ་ཊཱཾ་ག་དང༌། བཞི་པས་
རྡོ་རྗེས་མཚན་པའི་ཞགས་པ་དང༌། ལྔ་པས་མིའི་ཐོད་པ་ཁྲག་གིས་གང་བ་དང༌། དྲུག་པས་ཚངས་པའི་མགོ་བོ་གདོང་བཞི་པ་འཛིན་པའོ། །གཡས་པའི་ཕྱག་རྣམས་ཀྱི་གསུམ་པས་གྲི་གུག བཞི་པས་མདུང་རྩེ་གསུམ། ལྔ་པས་
དགྲ་སྟ། དྲུག་པས་སྒྲ་དང་བཅས་པའི་ཌ་མ་རུ་བསྣམས་པའོ། །དེའི་རྣམ་དག་ཀྱང་སྡོམ་པ་བཤད་པར། རྩེ་གསུམ་སྐུ་གསུམ་དག་པའི་ཕྱིར། །གླང་པོ་གཏི་མུག་རྣམ་པར་འཇིག །ལུས་ངག་ཡིད་གསུམ་དད་བྱུང་བའི། །སྐྱོན་
ནི་དགྲ་སྟས་གཅོད་པར་བྱེད། །གྲི་གུག་རྣོན་པོས་སེམས་ཅན་དོན། །བརྩོན་འགྲུས་ཡང་དག་ལྡན་ཕྱིར་འཕྱར། །རྟག་ཏུ་དགའ་བའི་རང་བཞིན་གྱིས། །སྒྲ་ནི་ཅང་ཏེར་བརྟག་པར་བྱ། །ཡེ་ཤེས་ལྔ་ཡི་རང་བཞིན་པས། །རྡོ་རྗེ་
སྟོང་པའི་མེས་བསྲེགས་པ། །བྱང་ཆུབ་སེམས་ཀྱི་རང་བཞིན་གྱིས། །ཁ་ཊཱཾ་ག་ནི་ཡན་ལག་གནས། །ཐོད་འགྲོ་སྐྱོང་བ་ཐོད་པའི་སྐུ། །དེས་ན་དེ་ནི་ཐོད་པར་བརྗོད། །སྙིང་རྗེ་རོ་ཡིས་གང་བ་ནི། །འཐུངས་པས་ཧེ་རུ་ཀ་ཉིད་
རྒྱལ། །ཞགས་པས་སྐྱོན་ནི་རྣམ་པར་བཅིངས། །ལུས་ཅན་མ་ལུས་གཞན་དབང་འགྱུར། །མགོ་བོ་ཚངས་པའི་རང་བཞིན་ཉིད། །ཅེས་སོ། །ཁ་ཅིག.འཕགས་པ གཡས་པའི་ཕྱག་མཚན་མས་རིམ་ནས་ལྡོག་པར་བཞེད་པ་ནི་
400

019
আ
།དགོངས་པ་མ་ཡིན་ཏེ། ལངྐ་རྒྱལ་བ་བཟང་པོའི་དཀའ་འགྲེལ་ལས། གཡས་ཀྱི་གསུམ་པ་དང་བཞི་པ་དང་ལྔ་པ་དང་དྲུག་པ་ན། རྩེ་གསུམ་པ་དང་དགྲ་སྟ་དང་གྲི་གུག་དང་ཌཱ་མ་རུ་བསྣམས་
པ། གཡོན་གྱི་བཞི་ན། ཁ་ཊཱཾ་ག་དང་ཐོད་པ་དང་ཞགས་པ་དང་ཚངས་པའི་མགོ་བོ་བསྣམས་པ། ཞེས་བཤད་དོ། །ཀུན་སྤྱོད་ལས་ཀྱང༌། གཡས་པའི་ལྷག་མ་དགྲ་སྟ་མདུང༌། །གྲི་གུག་རྩེ་གསུམ་ཌཱ་མ་རུ། །ཞེས་བཤད་
ཅིང༌། མངོན་བརྗོད་ལས། ཕྱག་མཚན་འདྲ་ལ་འདྲ་མིན་མང་པོ་གསུངས་པས། རྒྱུད་སོ་སོའི་དགོངས་པ་བཞིན་དུ་ཉམས་སུ་བླང་ངོ་། །ཧེ་ཧེ་རུ་རྒྱུ་སྟེ། ཆོས་ཐམས་ཅད་བདག་དང་གཞན་དང་གཉིས་